R O M Â N I A                                                                                                  PROIECT                                                                                                                                                                                                                                               
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A

privind aprobarea parteneriatului cu Agenția pentru Dezvoltare Regională a Regiunii Vest 

în vederea obținerii unei finanțări nerambursabile în cadrul POAT 2014-2020.
             Analizând temeiurile juridice, respectiv:

- art. 129, alin. (2), literele d) și e), alin. (7) literele j) și k) și alin. (9) litera a) din O.U.G. nr. 57/2019 privind Codul Administrativ, cu modificările și completările ulterioare;

             Ținând cont de:

a) referatul de aprobare prezentat de către Primarul orașului Deta, în calitatea sa de iniţiator;
b) raportul Compartimentului Dezvoltare economico-socială, prognoze și analiză al Primăriei oraşului Deta prin care se solicită aprobarea acordului de parteneriat în vederea obținerii unei finanțări nerambursabile în cadrul POAT 2014 – 2020;

c )avizele Comisiei Economice și Comisiei Juridice ale consiliului local,

             Luând act de:

- proiectul „Sprijin la nivelul Regiunii de Dezvoltare Vest pentru pregătirea de proiecte finanțate din perioada de programare 2021-2027 pe domeniile mobilitate urbană, regenerare urbană, centre de agrement/baze turistice (tabere școlare), infrastructură și servicii publice de turism, inclusiv obiectivele de patrimoniu cu potențial turistic și infrastructură rutieră de interes județean, inclusiv variante ocolitoare și/sau drumuri de legătură” – SMIS 146275, proiect depus pentru obținerea finanțării în cadrul “POAT/868/1/1/1/Asistenţă orizontală pentru beneficiarii FESI şi specifică pentru beneficiarii POAT, POIM şi POC, inclusiv instruire pentru aceştia şi pentru potenţialii beneficiari FESI”;

             În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,
             Consiliul local al orașului Deta adoptă prezenta hotărâre:
        Art. 1 - Se aprobă parteneriatul între Agenția pentru Dezvoltare Regională a Regiunii Vest, în calitate de Lider de parteneriat (Partener 1) și Unitatea administrativ teritorială Orașul Deta, în calitate de Membru 2/ Partener 2.

        Art. 2 - Se aprobă Acordul de parteneriat, cuprinzând valoarea cheltuielilor eligibile aferente Orașului Deta, în valoare de 434.350,00 lei (cu TVA), din care 38.449,96 lei (cu TVA) reprezentând contribuția Orașului Deta, acord care face parte integranta din prezenta hotărâre. 

        Art. 3 - Prezenta hotărâre se comunică, prin intermediul secretarului general al orașului, în termenul prevăzut de lege:

- Instituţiei Prefectului - Judeţul Timiş;

- Primarului oraşului Deta;

- Compartimentului Administraţie publică locală, secretariat al Primăriei oraşului Deta;

- Compartimentului Dezvoltare economico-socială, prognoze și de analiză al Primăriei oraşului Deta;

- Serviciului Buget, contabilitate, finanţe, impozite şi taxe al Primăriei oraşului Deta;

- Agenției pentru Dezvoltare Regională a Regiunii Vest.

